પોલીસની પૂછપરછ દરમિયાન ISIS ટ્વીટર હેન્ડલ @shamiwitness અપડેટ કરનાર મેંહદી મસરૂર બિસ્વાસે પોલીસને જણાવ્યું હતું કે 'મારું માનવું છે કે ભારતમાં મેં કોઇ કાયદાનું ઉલ્લંઘન કર્યું નથી.' પોલીસ અધિકારીઓનું કહેવું છે કે મેંહદીને ભારતીય કાયદાનું સારું જ્ઞાન છે. તેને ધ્યાનમાં હતું કે ભારત સામે એક શબ્દ બોલતા તે મુશ્કેલીમાં મુકાઇ શકે છે અને તેને ફાંસી સુધીની સજા થઇ શકે છે. આ કારણે તે ભારત વિરુદ્ધ એક પણ શબ્દ ઉચ્ચારતો ન હતો. વળી ટ્વીટર પર એક પ્રશ્વ સિરિયામાં ISISમાં ભારત કે પાકિસ્તાનના કેટલા લોકો છે?ના જવાબમાં કોઇ રિસ્પોન્સ આપ્યો ન હતો. આવું તે જાણી જોઇને કરતો હતો. આ સાથે તેને ટેકનોલોજીનું પણ સારુ જ્ઞાન હતું જેનો તે ફાયદો ઉઠાવતો હતો.